An pagkilala ha ngaran han Dios amo an pagsarig ha iya (10)
Para ha direktor han Mut-laben.* Kanta ni David.א [Aleph]9 O Jehova, bug-os-kasingkasing nga dadayawon ko ikaw;Akon isusumat an ngatanan mo nga urusahon nga buhat.+2 Magrarayhak ngan maglilipay gud ako tungod ha imo;Magkakanta ako hin mga pagdayaw* ha imo ngaran, O Gihitaasi.+ב [Beth]3 Kon umatras an akon mga kaaway,+Mahipapakdol ngan mapupoo hira ha imo atubangan.4 Kay imo gindidepensahan an akon matadong nga katuyoan;Nalingkod ka ha imo trono nga naghuhukom uyon ha katadongan.+ג [Gimel]5 Imo ginsaway an mga nasud+ ngan ginbungkag an magraot,Imo ginpara an ira ngaran ha kadayonan, oo ha kadayonan.6 An mga kaaway ginbungkag ha kadayonan;Imo gin-gabot an ira mga syudad,Ngan an ngatanan nga hinumdoman ha ira mawawara.+ה [He]7 Pero hi Jehova nalingkod ha trono ha kadayonan;+Iya gin-establisar hin marig-on an iya trono para ha hustisya.+8 Iya huhukman uyon ha katadongan an inuukyan nga tuna;*+Iya ipapadapat an matadong nga mga paghukom ha mga nasud.+ו [Waw]9 Hi Jehova magigin talwas nga arayopan* para ha mga tinalumpigos,+Usa nga talwas nga arayopan ha mga panahon han kasakitan.+10 An mga nakilala han imo ngaran masarig ha imo;+Diri mo gud papabay-an an mga namimiling ha imo, O Jehova.+ז [Zayin]11 Pagkanta hin mga pagdayaw kan Jehova nga naukoy* ha Zion;Ipahibaro ha mga katawohan an iya mga buhat.+12 Kay Hiya nga naninimalos ha ira dugo nahinunumdom ha ira;+Diri niya hingangalimtan an pangaraba han nag-aantos.+ח [Heth]13 Ipakita ha akon an imo pagkabuotan, O Jehova; kitaa an pagpaantos ha akon han mga nangangalas ha akon,Ikaw nga nagbangon ha akon tikang ha mga ganghaan han kamatayon,+14 Basi maipasamwak ko an imo darayawon nga mga buhat ha mga ganghaan han anak nga babaye han Zion,+Ngan magrayhak ha imo mga pagtalwas.+ט [Teth]15 An mga nasud nagkahuhulog ha buho nga ira ginhimo;An ira mismo tiil nahilit-ag ha pukot nga ira sekreto nga iginlatag.+16 Hi Jehova kilala tungod ha paghukom nga iya iginpapadapat.+An usa nga maraot nabibitik ha ginbubuhat han iya mismo mga kamot.+Higgayon.* (Selah)י [Yod]17 An magraot mahingangadto ha Lubnganan,*An ngatanan nga nasud nga nahingangalimot ha Dios.18 Pero an mga pobre diri pirme hingangalimtan;+Diri liwat mawawara an paglaom han mga maaghop.+כ [Kaph]19 Buhát, O Jehova! Ayaw pabay-i nga magdaog an mortal nga tawo.Hukman unta an mga nasud ha imo presensya.+20 Ipaabat ha ira an kahadlok, O Jehova,+Ipahibaro ha mga nasud nga hira mortal la nga mga tawo. (Selah)
war_Latn war_Latn